ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
சில்லறை வணிக மையங்களுக்கான முகவர் தேர்வு
முன்னணி பொதுத்துறை எண்ணெய் சந்தை நிறுவனங்களான  BPCL, HPCL, மற்றும் IOCL ஆகிய நிறுவனங்கள் நாடு முழுவதும் புதிய சில்லறை விற்பனை நிலையங்களை நிறுவுவதற்கான விளம்பரங்களை வெளியிடுவதில் மகிழ்ச்சி அடைகின்றன. நாட்டில் வேகமாக வளர்ந்து வரும் பொருளாதாரத்திற்கு ஏற்ப அதிகரித்து வரும் பெட்ரோல் மற்றும் டீசல் சந்தைத் தேவையை பூர்த்தி செய்வதே இந்த விளம்பரங்களின் நோக்கமாகும்.
கடந்த சில ஆண்டுகளாக பெட்ரோல் மற்றும் டீசல் எண்ணெய் தேவைக்கான சந்தை பெருகி வருகிறது. நாட்டின் பொருளாதாரம் கணிசமான வளர்ச்சியை சந்தித்து எட்டியுள்ள நிலையில், எரிசக்தி தேவை பல மடங்கு அதிகரித்துள்ளது. இதன் விளைவாக, இந்த அதிகரித்து வரும் தேவையைப் பூர்த்தி செய்ய OMC நிறுவனங்கள் தங்கள் சில்லறை விற்பனை நிலைய வலையமைப்பை விரிவுபடுத்துகின்றன. இந்த விரிவாக்கத்தில் நகர்ப்புறப் பகுதிகள், வரவிருக்கும் நெடுங்சாலைகள், வேளாண் உற்பத்தி நிறுவனங்கள், ஊரகப் பகுதிகள், குக்கிராமங்கள் மற்றும் தொலைதூரப் பகுதிகள் ஆகியவை பயனடையவுள்ளன.
இந்த விரிவாக்கத்தின் மூலம் தரமான பெட்ரோலியப் பொருட்களை வழங்கிட உறுதி செய்வதுடன், ஊரகப் பகுதிகளில் உள்ள வேளாண் தொழில்களுக்குத் தேவையான பெட்ரோலியப் பொருட்களை வழங்கிடவும், குக்கிராமப் பகுதிகளுக்கு எரிபொருள் தேவையைப் பூர்த்திச் செய்யவும் தயார் நிலையில் வைக்கப்படும்.
விரிவாக்கப்படும் இந்த எண்ணெய் நிறுவனங்களின் வலையமைப்பு வளர்ந்து வரும் எண்ணெய் தேவையைப் பூர்த்திச் செய்வதோடு மட்டுமல்லாது, நிறுவனங்கள் செயல்படும் இடங்களில் பலருக்கு வேலைவாய்ப்பையும் உருவாக்கித் தரவுள்ளது. எண்ணெய் சில்லறை வணிகத் தொழில் முனைவோர்கள் இந்த அற்புதமான வாய்ப்புகளை வழங்கும் ஃபார்ச்சூன் 500 நிறுவனங்களுடன் ஒருங்கிணைந்த வளர்வதற்கான ஒரு பலமான வணிகப் பாதையை அமைத்துக்கொள்ளலாம். மேலும் சில்லறை வணிக முகவர் துறையில் வெற்றிகரமாக சாதிக்கலாம். நாட்டின் பொருளாதார வளர்ச்சியின் காரணமாக, நிலம் பற்றாக்குறையாகவும், விலை உயர்ந்ததாகவும் மாறியுள்ளது. ஆகையால் முன்னணி பொதுத்துறை எண்ணெய் சந்தை நிறுவனங்கள்  முகவர் வாய்ப்புகளை மாற்றுத் தொழில் வாய்ப்பாக நில உரிமையாளர்களுக்கு புதிய தொழில் வளப்பாதையை திறந்துள்ளன.
கடந்த காலங்களில் முன்னணி பொதுத்துறை எண்ணெய் சந்தை நிறுவனங்களின்  சில்லறை விற்பனை  நிலையங்களுக்கான கடைசி விளம்பரத்தை 2018 ஆம் ஆண்டு வெளியிட்டது.
இந்த முகவர் தேர்வு செயல்முறைக்காக, எளிதாக வணிகம் செய்வதற்கான அரசின் வழிகாட்டுதல்களையும் பின்பற்றி, OMC நிறுவனங்கள் புதிய, எளிதாகக் கையாளும்  இணைய வழி விண்ணப்பங்கள் மற்றும் எளிதாக்கப்பட்ட விண்ணப்பப் படிவமாக அறிமுகம் செய்துள்ளது.
விளம்பரப்படுத்தப்பட்ட பகுதிகளில்/நிலையான, பொருத்தமான நிலம் கிடைப்பது மிகவும் முக்கியம் என்றாலும், SC/ST இடங்களுக்கு விண்ணப்பிப்பவர்கள் ஆரம்பத்தில் நிலம் இல்லாமல் விண்ணப்பிக்கலாம். ஆனால், முகவராகத் தேர்வு செய்யப்படும் போது நிலம் வைத்திருக்க வேண்டும் என்று எதிர்பார்க்கப்படுகின்றது.
தேர்வு செயல்முறையானது வெளிப்படைத்தன்மையை உறுதி செய்வதற்காக ஒரு தனிப்பட்ட முகவரால் நடத்தப்படும். அதில், கணினிமயமாக்கப்பட்ட பல்வேறு செயல்முறைகள் அடங்கியிருக்கும் அல்லது ஏலத் திறப்பு ஆகியவை உட்பட்டிருக்கும்.
அனைத்து சில்லறை விற்பனை நிலையங்களும் நவீன தொழில்நுட்பங்கள் மற்றும் தானியங்கி இயந்திர செயலாற்றல்கள் கொண்டிருக்கும். சில்லறை விற்பனை நிலையங்களின் முகவர் ஒப்பந்தத்தால் ஃபார்ச்சூன் 500 நிறுவனங்களுடன் இணையும் தொழில்முனைவோருக்கு ஒரு குறிப்பிடத்தக்க வாய்ப்பாக அமையும் என்று கருதப்படுகின்றது.
மத்திய அமைச்சரவை
திருப்பதி விமான நிலையத்தில் முக்கியப் பிரமுகர்களுக்கான ஓய்வறை கட்டுவதற்கான நில ஒதுக்கீட்டிற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், திருப்பதி விமான நிலையத்தில் முக்கியப் பிரமுகர்களுக்கான ஓய்வறை கட்டுவதற்காக, இந்திய விமான நிலையங்கள் ஆணையத்திற்குச் சொந்தமான 1800 சதுர மீட்டர் நிலத்தை, ஆந்திரப்பிரதேச கல்வி மற்றும் நலப்பணிகள் கட்டமைப்பு வளர்ச்சிக் கழகத்திற்கு, ஆண்டுக்கு ஒரு ரூபாய் என்ற குறைந்த அளவிலான உரிமக் கட்டணத்தில் ஒதுக்கீடு செய்ய ஒப்புதல் அளிக்கப்பட்டுள்ளது.
பயன்கள்:
ஸ்ரீ வெங்கடேஸ்வரா சுவாமி கோவில் அமைந்துள்ள திருப்பதிக்கு, மிக மிக முக்கிய பிரமுகர்கள் / மிக முக்கிய பிரமுகர்கள் அடிக்கடி வருகின்றனர். முக்கியப் பிரமுகர்களுக்கான ஓய்வறை கட்டினால், பார்வையாளர்களுக்கான வசதிகளை மேம்படுத்த முடியும். இந்த ஓய்வறை, ஆந்திரப் பிரதேச கல்வி மற்றும் நலப்பணிகள் கட்டமைப்பு மேம்பாட்டுக் கழகத்தால் பராமரிக்கப்படும்.
பொருளாதார விவகாரங்களுக்கான மத்திய அமைச்சரவைக் குழு
பிரேசிலில் BM-SEAL-11 திட்ட மேம்பாட்டிற்காக பாரத் பெட்ரோலியம் கார்ப்பரேஷன் நிறுவனத்தின் துணை நிறுவனமான பாரத் பெட்ரோ ரிசோர்சஸ் நிறுவனம் மூலம் கூடுதல் முதலீடு செய்ய மத்திய அமைச்சரவை ஒப்புதல்
பிரேசிலில் BM-SEAL-11 திட்ட மேம்பாட்டிற்காக பாரத் பெட்ரோலியம் கார்ப்பரேஷன் நிறுவனத்தின்  துணை நிறுவனமான பாரத் பெட்ரோ ரிசோர்சஸ் நிறுவனம் மூலம்  1,600 மில்லியன் டாலர்  அளவிற்கு கூடுதல் முதலீடு செய்ய பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது.
BM-SEAL-11 திட்டத்தின் மூலமான உற்பத்தி 2026-27 ஆம் நிதியாண்டில் தொடங்கும் என்று எதிர்பார்க்கப்படுகிறது. இந்தியாவின் எரிசக்தி பாதுகாப்பை இது வலுப்படுத்தும் என்று கூறப்படுகிறது. பிரேசிலிலிருந்து கூடுதலாக கச்சா எண்ணெய்யை இந்திய எண்ணெய் நிறுவனங்கள் இறக்குமதி செய்ய முடியும். இரு நாடுகளுக்கு இடையேயான இருதரப்பு உறவு இதன் மூலம் மேலும் வலுவடையும் என்றும் எதிர்பார்க்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1845424
பாதுகாப்பு அமைச்சகம்
லேவில் உள்ள கார்டுங்லா பள்ளத்தாக்கில் இந்திய விமானப்படையினர் ஸ்கை டைவிங்
வீரர்களின் உடல்நல மற்றும் மனநல தைரியத்தை ஊக்குவிக்கும் வகையில் இந்திய விமானப்படை அவர்களுக்கு சாகச நிகழ்ச்சிகளை ஏற்பாடு செய்து வருகிறது. அக்டோபர் 8 2020 ஆம் தேதி இந்திய விமானப்படையின் 88 வது ஆண்டு தினம் கொண்டாடப்பட்டது. இதனை முன்னிட்டு, லேவில் உள்ள கார்டுங்கிலா பள்ளத்தாக்கின் 17982 அடி உயரத்தில் இருந்து, வீரர்கள் ஸ்கை டைவிங் செய்து புதிய சாதனை படைத்துள்ளனர். திரு கஜனாத் யாதவா மற்றும் ஏகே திவாரி ஆகியோர் சி-130ஜே விமானத்திலிருந்து ஸ்கை டைவிங் செய்தனர். இவ்வளவு உயரத்தில் இருந்து ஸ்கை டைவிங் செய்வதில் பல்வேறு சவால்கள் இருந்த போதிலும் அவற்றை வெற்றிகரமாக கடந்து சாதனை புரிந்துள்ளனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663187.
-----
(Visitor Counter : 161
மத்திய அமைச்சரவை
விண்வெளி அறிவியல், தொழில்நுட்பங்கள், பயன்பாடுகள் துறையில் இந்தியா-அல்ஜீரியா இடையேயான ஒத்துழைப்பு ஒப்பந்தத்திற்கு அமைச்சரவை அனுமதி
விண்வெளி அறிவியல், தொழில்நுட்பங்கள், பயன்பாடுகள் துறையில் இந்தியா-அல்ஜீரியா இடையேயான ஒத்துழைப்பு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை அனுமதி வழங்கியுள்ளது. இந்த ஒப்பந்தம் செப்டம்பர் 19, 2018 அன்று பெங்களூருவில் கையெழுத்தானது.
முக்கிய அம்சங்கள்
புவியின் தொலையுணர்வு; செயற்கைக்கோள் தகவல் மற்றும் செயற்கைக்கோள் அடிப்படையில் கண்காணிப்பு; விண்வெளி அறிவியல் மற்றும் கோள்கள் கண்டறிதல், விண்கலன், விண்வெளி முறைமைகள், புவி நிலைமைகள் குறித்த ஆய்வுகள்; விண்வெளி தொழில்நுட்பப் பயன்பாடு உள்ளிட்ட விண்வெளி அறிவியல், தொழில்நுட்பம் ஆகியவற்றில் ஒத்துழைப்பைத் தொடருவதற்கு இந்த ஒப்பந்தம் வகைசெய்யும்.
இந்திய விண்வெளி ஆய்வு நிறுவனம், அல்ஜீரிய விண்வெளி முகமை ஆகியவற்றின் உறுப்பினர்களைக் கொண்ட கூட்டுப் பணிக்குழு அமைக்க இது வகைசெய்யும். இந்தக்குழு காலவரம்பு உள்ளிட்டவற்றுக்குத் திட்டமிடுவதோடு, ஒப்பந்த அமலாக்கத்திற்கான வழிவகைகளையும் கண்டறியும்.
தாக்கம்
புவியின் தொலையுணர்வு; செயற்கைக்கோள் அடிப்படையில் கண்காணிப்பு; விண்வெளி அறிவியல், கோள்கள் கண்டறிதல் ஆகிய துறைகளில் புதிய ஆய்வு நடவடிக்கைகள் மற்றும் பயன்பாட்டு சாத்தியங்களை உருவாக்குவதற்கு இந்த ஒப்பந்தம் இருநாடுகளுக்கு இடையே ஒத்துழைப்பை வலுப்படுத்தும். மனித குல நலனுக்காக விண்வெளித் தொழில்நுட்பங்களைப் பயன்படுத்தும் கூட்டு நடவடிக்கையை மேம்படுத்துவதற்கும் இந்த ஒப்பந்தம் வழிவகுக்கும். இதன் மூலம் நாட்டின் அனைத்துப் பிரிவினரும், பகுதியினரும் பயனடைவார்கள்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட்-19 தொடர்பான பொதுமக்கள் குறைதீர்ப்பு குறித்த, மார்ச் 30 முதல் மே 4 , 2020 வரையிலான காலத்திற்கான அறிக்கையை, 8 மாநிலங்கள் மற்றும் ஒன்பது யூனியன் பிரதேசங்களுடன் டாக்டர் ஜிதேந்திரசிங் பரிசீலனை செய்தார்.
மத்திய பணியாளர்கள், பொதுமக்கள் குறைதீர்ப்பு மற்றும் ஓய்வூதியத் துறையின் இணை அமைச்சர் டாக்டர் ஜீதேந்திர சிங் அனைத்து மாநிலங்கள் மற்றும் யூனியன் பிரதேசங்களுடன் கோவிட்-19 பற்றிய பொதுமக்கள் குறைதீர்ப்பு குறித்த மார்ச் 30 முதல் மே 4, 2020 வரையிலான காலத்திற்கான அறிக்கையை பரிசீலனை செய்து, குறைகளுக்குth தீர்வு காணப்படும் காலம் குறித்து திருப்தி தெரிவித்தார்.
இந்தக் காலத்தில், DARPG யின் கோவிட்-19 தொடர்பான தேசிய பொதுமக்கள் குறைதீர்ப்புக் கண்காணிப்பு  மூலம் 52,327 குறைகளுக்குத் தீர்வு காணப்பட்டன. இதில் 41,626 குறைகளுக்கு மத்திய அமைச்சகங்கள்,. துறைகள் மூலமாகத் தீர்வு காணப்பட்டன. மத்திய அரசின் கோவிட்-19 பொதுமக்கள் குறைதீர்ப்புக்கான காலம் சராசரியாக 1.45 நாட்களாக உள்ளது. இதில் 20000 குறைகளை DARPG மனித சக்தி கொண்டு ஆய்வு செய்து குடிமக்கள் திருப்தியை உறுதிப்படுத்துவதற்காக பின்னூட்டம் தரும்படி அவர்களுக்கு அழைப்பும் விடுத்தது
மத்திய மாநில அரசுகளின் குறைதீர்ப்பு அதிகாரிகளுடன் ஆறு சுற்று காணொளி மாநாடுகள் நடத்தப்பட்டன. DARPGயிலிருந்து 10,701 குறைகள் மாநில அரசுகளுக்கு அனுப்பப்பட்டன. அக்குறைகளுக்கு வெற்றிகரமாகத் தீர்வு காணப்பட்டு விட்டது. கோவிட்-19 தொடர்பான பொதுமக்கள் குறைகளுக்கு, காலத்தே தீர்வு காண்பதில், மிகுந்த ஈடுபாட்டுடன் பணியாற்றியமைக்காக DARPGயிலும், மாநில அரசுகளிலும் உள்ள அதிகாரிகளுக்கு, டாக்டர் ஜிதேந்திர சிங் நன்றி தெரிவித்தார்
கோவிட்-19 குறைகளுக்கு என தனியான இணைய தளங்கள் வைத்துள்ள, உத்திரப்பிரதேசம், கர்நாடகா, குஜராத், ஹரியானா, கேரளா போன்ற தொழில்நுட்ப ரீதியாக முன்னேற்றம் அடைந்த மாநிலங்களில் மட்டுமல்லாமல் தகவல் தொடர்பு வசதிகள் அதிக அளவில் இல்லாத வடகிழக்கு மாநிலங்கள், ஜம்மு காஷ்மீர் யூனியன் பிரதேசங்கள், லடாக், அந்தமான் நிக்கோபார் தீவுகள் ஆகிய இடங்களிலும் கோவிட்- 19 தொடர்பான பொதுமக்கள் குறைகளை உடனுக்குடன் தீர்வு காண வகை செய்யப்பட்டது. இதுபோல் பொதுமக்கள் குறைகளுக்கு காலத்தே தீர்வு காணப்படுவது, பொதுமக்களுக்கு அரசின் மீதான நம்பிக்கையைத் தொடர்ந்து நீடிக்கச் செய்கிறது
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உத்தரப் பிரதேசத்தில் ரூ.26,778 கோடி மதிப்பில் 821 கி.மீ தேசிய நெடுங்சாலை திட்டம் மத்திய அமைச்சர் நிதின்கட்கரி அடிக்கல் நாட்டி தொடங்கி வைத்தார்
உத்தரப் பிரதேசத்தில் ரூ.26,778 கோடி மதிப்பில் 821 கி.மீ தேசிய நெடுஞ்சாலை திட்டத்துக்கு, மத்திய அமைச்சர் நிதின்கட்கரி இன்று அடிக்கல் நாட்டி தொடங்கி வைத்தார். அப்போது, பாதுகாப்புத்துறை ராஜ்நாத் சிங், உத்தரப் பிரதேச முதல்வர் திரு யோகி ஆதித்யநாத், துணை முதல்வர் திரு கேசவ் பிரசாத் மவுரியா ஆகியோர் உடன் இருந்தனர்.
கான்பூரில் ரூ.14,199 கோடி மதிப்பில், 8 தேசிய நெடுஞ்சாலை திட்டங்கள், லக்னோவில் ரூ.7,409 கோடி மதிப்பில் 16 தேசிய நெடுஞ்சாலை திட்டங்கள், ஷிரிங்வேர்பூர் தாம், பிரயாக்ராஜ் ஆகிய இடங்களில் ரூ.5,169 கோடியில் 4 தேசிய நெடுஞ்சாலை திட்டங்களை மத்திய அமைச்சர் நிதின்கட்கரி தொடங்கி வைத்து அடிக்கல் நாட்டினார்.
லக்னோ ரிங்ரோடு அமைப்பதன் மூலம் இங்கு போக்குவரத்து எளிதாகும். லக்னோ-கான்பூர் பசுமை விரைவுச் சாலை மூலம் கான்பூரிலிருந்து லக்னோ விமான நிலையத்துக்கு செல்லும் நேரம் குறையும். இந்த புதிய சாலைகள் லக்னோ-ஆக்ரா விரைவுச் சாலையுடன் இணைக்கப்படுவதன் மூலம் தில்லி செல்லும் தூரம் குறையும்.
இந்த புதிய சாலைகள் மூலம் சங்கமத்தில் மகா கும்பமேளாவுக்கு வரும் யாத்திரிகளின் பயணம் எளிதாகும். இந்த சாலை திட்டங்கள் கான்பூர் மற்றும் சுற்றுவட்டார பகுதியில் தோல், கண்ணாடி, மற்றும் வளையல் தொழில் மேம்பாட்டுக்கு உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787715
கப்பல் போக்குவரத்து அமைச்சகம்
நதிநீர் வழியாக பயணிக்கும் மிக நீளமாக கங்கா விலாஸ் கப்பல் உள்ளூர் சந்தைகளுக்கு பலனளிக்கும் விதமாகவும், நதிக்கரைகளில் உள்ள பின்தங்கிய பகுதிகளில் வேலைவாய்ப்பை உருவாக்கும் வகையில் அமைந்துள்ளது
பிரதமர் காணொலி மூலம் நதிநீர் வழியாக பயணிக்கும் மிக நீளமாக கங்கா விலாஸ் கப்பலை கடந்த ஜனவரி 13-ம் தேதி, 2023 அன்று, வாரணாசி கங்கை கரையிலிருந்து கொடியசைத்து தொடங்கி வைத்தார். அந்தக் கப்பல் சுமார் 3,200 கிலோ மீட்டர் தொலைவிற்கு இந்தியா-வங்கதேசம் அதிகாரப்பூர்வ வழித்தடம் வழியாக பயணத்தை மேற்கொண்டு மார்ச் 1-ம் தேதி 2023 அன்று, அசாம் மாநிலத்தின் பிரம்மபுத்ரா நதியில் முடிக்கிறது என்று மத்திய துறைமுகங்கள், கப்பல் மற்றும் நீர் போக்குவரத்துத் துறை அமைச்சர் திரு சர்பானந்த சோனோவால் மாநிலங்களவையில் எழுத்துப்பூர்வமான பதிலளித்துள்ளார்.
இந்த நதிநீர்வழிப் போக்குவரத்து கப்பல் பயணத்தின் விளைவாக உள்ளூர் படகோட்டிகளுக்கு வேலைவாய்ப்பு, விடுதி நடத்துபவர்களுக்கு சர்வதேச சுற்றுலாப் பயணிகள் மூலம் பலனடையும் விதமாக அமைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896936
ரெயில்வே அமைச்சகம்
பயணிகள் ரயில் சேவைகள் ரத்து நீட்டிப்பு
கோவிட்-19 வைரஸ் பரவலைத் தடுப்பதற்காக எடுக்கப்பட்ட நடவடிக்கைகள் நீட்டிக்கப்பட்டுள்ளதால், இந்திய ரயில்வே-யின் அனைத்து பயணிகள் ரயில் சேவைகள் ரத்து நடவடிக்கையை, மே 17, 2020 வரை நீட்டிக்க முடிவு செய்யப்பட்டுள்ளது.
எனினும், பல்வேறு பகுதிகளிலும் தங்கியுள்ள இடம்பெயர்ந்த தொழிலாளர்கள், பக்தர்கள், சுற்றுலாப்பயணிகள், மாணவர்கள் மற்றும் பிற நபர்கள் தங்கள் சொந்த ஊர்களுக்குச் செல்வதற்காக ஷ்ராமிக் சிறப்பு ரயில்கள் இயக்கப்படும். மத்திய உள்துறை அமைச்சகம் வெளியிட்டுள்ள விதிமுறைகளுக்கு உட்பட்டு, மாநில அரசுகளின் தேவைக்கு ஏற்ப இவை இயக்கப்படும்.
தற்போது இருப்பதைப் போன்றே, சரக்கு ரயில் சேவைகள் தொடரும்.
தகவல் மற்றும் ஒலிபரப்பு அமைச்சகம்
இந்திய திரைப்படங்களில் காணப்படும் உள்ளடக்கம் உலக ரசிகர்களின் மனதையும், இதயத்தையும் ஆட்சி செய்கிறது: மத்திய அமைச்சர் திரு அனுராக் தாக்கூர்
கேன்ஸ் திரைப்பட விழாவின் இந்திய அமைப்பில் மத்திய தகவல் மற்றும் ஒலிபரப்புத்துறை அமைச்சர் திரு அனுராக் தாக்கூர் இன்று உரையாற்றினார். 6000 ஆண்டு பழமை வாய்ந்த கலாச்சாரம் மற்றும் 130 கோடி மக்களின் பிரதிநிதியாக கலந்து கொண்டுள்ள அமைச்சர், இந்திய மற்றும் வெளிநாட்டு திரைப்படத்துறையினர், பத்திரிகையாளர்கள் மற்றும் பிரதிநிதிகள் இடையே சிறப்புரை ஆற்றினார்.
திருமிகு வாணி திரிபாதி அமர்வை நெறியாள்கை செய்தார். அந்த அரங்கில் மத்திய தகவல் ஒலிபரப்பு அமைச்சக செயலர் திரு அபூர்வ சந்திரா, எழுத்தாளரும், கவிஞரும், மத்திய திரைப்பட சான்றிதழ் வாரியத்தின் தலைவருமான திரு பிரசூன் ஜோஷி, திரைப்பட நடிகர், கதாசிரியர், இயக்குனர், தயாரிப்பாளர் திரு மாதவன், திரைப்பட நடிகர், மற்றும் இந்திய திரைப்படம் மற்றும் தொலைக்காட்சி நிறுவன தலைவர் திரு சேகர் கபூர், திரைப்பட தொகுப்பாளர், ஹாலிவுட் நிருபர் திரு ஸ்காட் ராக்ஸ்பரோ, தயாரிப்பாளர் திரு பிலிப் அவ்ரில் ஆகியோர் கலந்து கொண்டனர்.
கேன்ஸ் படவிழாவின் முக்கியத்துவம் குறித்து குறிப்பிட்ட அமைச்சர், இந்திய – பிரான்ஸ் உறவுகளை வலுப்படுத்துவதில் இதில் முக்கிய பங்காற்றுவதாக தெரிவித்தார். இந்திய சினிமாவின் வரலாற்றுச் சிறப்புமிக்க உச்சம் பற்றி குறிப்பிட்ட அமைச்சர், இந்திய திரைப்படங்களின் கதை, இசை, ஒளிப்பதிவு உள்ளிட்ட உள்ளடக்கம் உலக ரசிகர்களின் இதயத்தையும், மனதையும் ஆட்சி புரிவதாக தெரிவித்தார். இதற்கான அடிக்கல்லை இந்திய திரைப்பட தயாரிப்பாளர் சேத்தன் ஆனந்த் தனது நீச்சா நகர் திரைப்படத்தின் மூலம் 1946-ல் நாட்டினார். 10 ஆண்டுகளுக்கு பின்னர் 1956-ல் சத்யஜித் ரேயின் பதர் பாஞ்சாலி, பால்மே டிவோர் விருதை வென்றது. இன்று இந்திய சினிமா பலமடங்கு உயர்ந்துள்ளது என்று அமைச்சர் கூறினார்.
இந்தியாவின் திரைப்பட திறமை, தொழில்நுட்ப வலிமை, செழுமையான கலாச்சாரம், கதை சொல்வதில் வண்ணமிகு பாரம்பரியம் ஆகிய கலவையான திரைப்படத்தை உலக ரசிகர்களுக்கு வழங்க இந்தியா திட்டமிட்டுள்ளதாக அமைச்சர் கூறினார். பல்வேறு மொழிகள், பிராந்தியங்களைச் சேர்ந்த நடிகர்கள் மற்றும் திரைப்பட இயக்குனர்களின் திறமை, இளைஞர்களையும், முதியோர்களையும் பரவசப்படுத்துவதாக அமைந்துள்ளன என்று அவர் கூறினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1826680
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 200.34 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 200.34 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.80 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1853485
மத்திய அமைச்சரவை
சண்டிகர் முதுநிலை மருத்துவக் கல்வி மற்றும் ஆய்வுக்கான நிறுவனத்திற்கு, சாரங்பூர் சண்டிகரில் 5.76 ஏக்கர் நிலம் வழங்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, சாரங்பூரில் முதுநிலை மருத்துவக் கல்வி மற்றும் ஆய்வுக்கான நிறுவனத்தை அமைக்க 5.76 ஏக்கர் நிலத்தை வழங்க ஒப்புதல் அளித்துள்ளது.
இது புற நோயாளிகளை பரிசோதனை செய்யவும், தேவையான சிகிச்சை அளிக்கவும் உதவியாக இருக்கும். புற்று நோய் மேலாண்மை ஆய்வு மற்றும் மருத்துவ சிகிச்சை மையம், கல்வி ஆதார மையம், பல அடுக்கு வாகன நிறுத்தம் ஆகிய அனைத்து வசதிகளும் ஒரு கூரையின் கீழ், அமைக்கப்பட உள்ளன.
புதிய புறநோயாளிகள் துறை அமைக்கப்படுவது, அவசர சிகிச்சைப் பிரிவு, புற்றுநோய் சிகிச்சை மையம், எல் ஆர் சி மையத்தை மாற்றியமைப்பது ஆகியவற்றால் நோயாளிகள் அறுவை சிகிச்சைக்காக காத்திருக்கும் காலம் குறைக்கப்படும். எளிய மக்களும் பயன்பெறும் வகையில் தரமான உள்கட்டமைப்பு மருத்துவ வசதிகளுடன் கூடிய அவசர சேவை மேம்படுத்தப்படும்.
சண்டிகரில் உள்ள இந்த முதுநிலை மருத்துவக் கல்வி மற்றும் ஆய்வு நிறுவனத்தால், ஏழை நோயாளிகள் பெரிதும் பயன்பெறுவதுடன், சுகாதார சேவைகளும் மூன்றாம் நிலை கவனிப்பு மையமும் சிறப்பாக செயல்படும்.
நிதி அமைச்சகம்
புதிய பினாமி பரிவர்த்தனை தகவல் தெரிவிப்போருக்கு வெகுமதி வழங்கும் திட்டம் 2018-ஐ வருமான வரித்துறை தொடங்கியது
கருப்புப் பணப்புழக்கம் மற்றும் வரிஏய்ப்பைத் தடுக்கும் வகையில், பினாமி சொத்துக்கள் குறித்த தகவல்களை தெரிவிப்பவர்களுக்கு வெகுமதி வழங்கும் திட்டத்தை வருமானவரித்துறை தொடங்கியுள்ளது.
கருப்புப் பணத்தை மீட்கும் வகையிலும், வரிஏய்ப்பைத் தடுக்கும் வகையிலும், 1988ம் ஆண்டின் பினாமி சொத்து பரிவர்த்தனைச் சட்டத்தில் மத்திய அரசு 2016ம் ஆண்டு திருத்தங்களைக் கொண்டுவந்து அதனைக் கடுமையாக்கியுள்ளது. இந்தச் சட்டத்தின்படி, பினாமி சொத்துக்கள் வாங்குபவர்கள் தண்டிக்கப்படுவதுடன், அத்தகைய சொத்துக்களும் பறிமுதல் செய்யப்படும்.
இந்தச் சட்டத்தில் பொதுமக்களையும் சேர்ப்பதை நோக்கமாகக் கொண்டு, பினாமி சொத்துக்கள் பற்றிய தகவல்களை தெரிவிப்பவர்களுக்கு வெகுமதி வழங்க வருமானவரித்துறை முடிவு செய்தது. அதன்படி, பினாமி சொத்துக்கள், பரிவர்த்தனைகள், அந்தச் சொத்துக்களிலிருந்து கிடைக்கும் வருமானம், உண்மையான உரிமையாளர்கள், பினாமிதாரர்கள் ஆகிய விவரங்களை ஆதாரத்துடன் குறிப்பிட்ட வகையில் வருமான வரித்துறையின் புலனாய்வு இயக்ககத்தின் பினாமித் தடுப்புப் பிரிவின் இணை அல்லது கூடுதல் ஆணையருக்கு தெரிவிக்கலாம். இவ்வாறு தகவல் தெரிவிப்பவர்களுக்கு ரூ.1 கோடி வரை வெகுமதி வழங்கப்படும்.
வெளிநாட்டினரும் இந்த வெகுமதியைப்பெற தகுதியானவர்களாவர். தகவல் தெரிவிப்பவர்களின் அடையாளம் மற்றும் தகவல்கள் எந்தக் காரணத்தைக் கொண்டும் வெளியிடப்படமாட்டாது. அவை ரகசியமாக வைக்கப்படும்.
இந்த வெகுமதித் திட்டம் பற்றிய விரிவான விவரங்களைத் தெரிந்துகொள்ள வருமான வரி அலுவலகங்களில், பினாமி பரிவர்த்தனை தகவல் தெரிவிப்போர் வெகுமதித் திட்டம் 2018-ன் நகலைப் பெற்றுக்கொள்ளலாம். வருமான வரித்துறையின் அதிகாரப்பூர்வ www.incometaxindia.gov.in என்னும் இணையதளத்தில் பார்க்கலாம்.
-----
(Visitor Counter : 215
கப்பல் போக்குவரத்து அமைச்சகம்
கிரேட் நிகோபார் தீவில் சர்வதேச துறைமுகத்திற்கு ஆர்வமுள்ள நிறுவனங்களிடமிருந்து விண்ணப்பங்கள் வரவேற்கப்படுகின்றன
மத்திய அரசு அறிவித்துள்ள தீவு மேம்பாட்டுத் திட்டத்தின் கீழ், கிரேட் நிகோபார் தீவை முழுமையாக மேம்படுத்தும் வகையில், கிரேட் நிகோபாரின் கலாத்தியா விரிகுடாவில் மிகப் பெரிய சர்வதேச பெட்டகம் ஏற்றி இறக்கும் துறைமுகத்தை உருவாக்க மத்திய துறைமுகங்கள், கப்பல் மற்றும் நீர்வழி அமைச்சகம் திட்டமிட்டுள்ளது. இந்தத் திட்டத்தில், விமான நிலையம். நகரியம் மற்றும் மின்சார உற்பத்தி நிலையம் ஆகிய திட்டங்களும் அடங்கும்.
இந்த துறைமுகத்தை முன்னணி பெட்டக துறைமுகமாக மாற்றும் வகையில் 3 முக்கிய அம்சங்களில் கவனம் செலுத்தப்படும். இந்திய துறைமுகங்கள் உட்பட அனைத்து துறைமுகங்களும் அணுகக் கூடிய வகையில், சர்வதேச கப்பல்கள் வந்து செல்லும் வகையில் எளிதான அணுகல், இயற்கையில் 20 மீட்டர் ஆழமுள்ள கடல் பகுதி, வர்த்தக கப்பல் பயணப்பாதை ஆகியவற்றில் கவனம் செலுத்தப்படும்.
இந்திய மற்றும் பிராந்திய கப்பல் போக்குவரத்தை ஈர்ப்பதுடன் போக்குவரத்து செலவை குறைக்கும் வகையில் இந்த துறைமுகம் உருவாக்கப்படும். ஆசியா-ஆப்பிரிக்கா, ஆசியா-அமெரிக்கா/ஐரோப்பா கண்டெய்னர் வர்த்தக முனையமாக இதனை மாற்ற வகை செய்யப்படும்.
தற்போது இந்தியாவின் சரக்குகளில் சுமார் 75 சதவீதம் வெளிநாட்டு துறைமுகங்களின் மூலமே கையாளப்படுகின்றன. கொழும்பு, சிங்கப்பூர், கிளாங் துறைமுகங்களில் 85 சதவீதத்திற்கும் மேற்பட்ட சரக்குகள் கையாளப்படுகின்றன. இதில் 45 சதவீதம் கொழும்பு துறைமுகத்தில் கையாளப்படுகிறது. இந்தத் துறைமுகம் உருவானால் ஒவ்வொரு ஆண்டும் 200 முதல் 220 மில்லியன் டாலரை இந்திய துறைமுகங்கள் மிச்சப்படுத்தலாம். மேலும் இந்த துறைமுகத்தின் மூலம் அன்னிய செலாவணி சேமிப்பு, அன்னிய நேரடி முதலீடு பெருகி இந்தியாவின் இதர துறைமுகங்களில் பொருளாதார நடவடிக்கைகள் அதிகரிக்கும் என எதிர்பார்க்கப்படுகிறது.
ரூ.41,000 கோடி செலவில் அமைக்கப்பட உள்ள இந்த துறைமுகம் 4 கட்டங்களாக உருவாக்கப்படும். திட்டத்தின் முதல் கட்டம் 2028 ஆம் ஆண்டுக்குள் நிறைவேற்றப்படும் என எதிர்பார்க்கப்படுகிறது. பொதுத்துறை மற்றும் தனியார் கூட்டு முயற்சியில் இத்திட்டத்தை செயல்படுத்த உத்தேசிக்கப்பட்டுள்ளது.
இத்திட்டம் குறித்து மகிழ்ச்சி தெரிவித்துள்ள மத்திய துறைமுகங்கள், கப்பல் போக்குவரத்து மற்றும் உள்நாட்டு நீர்வழித்துறை அமைச்சர் திரு.சர்பானந்த சோனோவால், இத்திட்டம் இந்தியாவை தன்னிறைவு பெற்ற நாடாக உருவாக்க பெரிதும் உதவுவதுடன் நாட்டின் பொருளாதார வளர்ச்சிக்கும் தூண்டுகோலாக அமையும் என்றும் குறிப்பிட்டார். பிரதமர் திரு.நரேந்திர மோடியின் புதிய இந்தியாவை உருவாக்கும் தொலைநோக்குப் பார்வையை நிறைவேற்ற மத்திய துறைமுகங்கள் மற்றும் கப்பல் போக்குவரத்து அமைச்சகம் தொடர்ந்து பாடுபட்டு வருவதாக அவர் கூறினார்.
ஜவுளித்துறை அமைச்சகம்
கடந்த ஆண்டுடன் ஒப்பிடுகையில் 2021 ஏப்ரல்-டிசம்பரில் ஜவுளிகள் ஏற்றுமதி 41% அதிகரித்துள்ளது
இறக்குமதியை விட பலமடங்கு ஏற்றுமதி அதிகரிப்பதால் ஜவுளித்துறை தொடர்ந்து வர்த்தக உபரியைப் பராமரித்து வருகிறது. நிதியாண்டு 20-21-ல் பெருந்தொற்று காரணமாக தேவையும், விநியோகமும் பாதித்ததால் ஜவுளி ஏற்றுமதியில் வீழ்ச்சி இருந்தது.
இருப்பினும் 2021-22-ல் மீட்சியின் அறிகுறிகள் வெளிப்படையாக தெரிவதால் 2021, ஏப்ரல்-டிசம்பர் காலத்தில் கைவினைப் பொருட்கள் ஏற்றுமதி உட்பட ஜவுளிகள் மற்றும் ஆயத்த ஆடைகள் ஏற்றுமதி மதிப்பு 29.8 பில்லியன் அமெரிக்க டாலராக இருந்தது. சென்ற ஆண்டு இதே காலத்தில் இது 21.2 பில்லியன் அமெரிக்க டாலராக இருந்தது. இந்த வளர்ச்சி பொருளாதாரம் மீட்சி அடைந்திருப்பதன் அடையாளமாகும்.
கைவினைப் பொருட்கள் உள்பட ஜவுளிகள் மற்றும் ஆயத்த ஆடைகள் ஏற்றுமதிக்கு அரசு 44 பில்லியன் அமெரிக்க டாலர் இலக்கு நிர்ணயித்ததில் சுமார் 67 சதவீதம் ஏற்கனவே எட்டப்பட்டுள்ளது. நிதியாண்டின் இறுதிக்காலாண்டு எப்போதும் முந்தையக் காலாண்டுகளை விட அதிகபட்ச செயல்பாட்டைக் கொண்டிருக்கும் என்பதால் இலக்குகளை எட்டமுடியும் என்று தொழில்துறை நம்பிக்கையுடன் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789411
குடியரசுத் தலைவர் செயலகம்
2021 ஆம் ஆண்டுக்கான தீரச்செயல் விருதுகளைக் குடியரசுத் தலைவர் வழங்கினார்
ஹவில்தார் கே பழனிக்கு மறைவுக்குப்பின் வீர்சக்ரா விருது வழங்கப்பட்டது
பாதுகாப்புத் துறையில் தீரச்செயல் புரிந்தோருக்கான விருதுகள் மற்றும் சிறப்பாகப் பணியாற்றியோருக்கான சேவை பதக்கங்கள் வழங்கும் விழா குடியரசுத் தலைவர் மாளிகையில்  இன்று காலை நடைபெற்றது. முதல்கட்டமான இந்த விருதுகளையும், பதக்கங்களையும் குடியரசுத் தலைவர் திரு ராம்நாத் கோவிந்த் வழங்கினார்.
மகாவீர் சக்ரா ஒருவருக்கும், கீர்த்தி சக்ரா விருது ஒருவருக்கும், வீர்சக்ரா விருது 5 பேருக்கும், சௌரிய சக்ரா விருது 7 பேருக்கும், பரம் விசிஷ்ட் சேவா பதக்கம் 16 பேருக்கும், உத்தம் யுத் சேவா பதக்கம் 2 பேருக்கும், அதி விசிஷ்ட் சேவா பதக்கம் 25 பேருக்கும் வழங்கப்பட்டன.
தமிழ்நாட்டின் ராமநாதபுரம் மாவட்டம் கூடுகல்லூர் கிராமத்தைச் சேர்ந்த கே பழனிக்கு மறைவுக்குப் பின் வீர்சக்ரா விருது வழங்கப்பட்டது. 2020 ஜூன் 15 அன்று இரவு இந்தியா-சீனா எல்லைப்பகுதியில் ஏற்பட்ட மோதலின் போது தமது சகாக்களைப் பாதுகாப்பதற்காக தீரமுடன் எதிரிப்படையினருடன் மோதினார். இந்த மோதலில் எதிரிப்படையினர் கூர்மையான ஆயுதங்களால் தாக்கியதில் படுகாயமடைந்த அவர் தாய்நாட்டிற்காக உயிர்த் தியாகம் செய்தார்.
பிரதமர் அலுவலகம்
மேற்கு வங்கத்தின் சில பகுதிகளில் மின்னல் தாக்கியதால் ஏற்பட்ட உயிர் இழப்புக்கு பிரதமர் இரங்கல்; நிதியுதவி அறிவிப்பு
மேற்கு வங்கத்தின் சில பகுதிகளில் மின்னல் தாக்கியதால் ஏற்பட்ட உயிர் இழப்புக்கு பிரதமர் திரு நரேந்திர மோடி வருத்தம் தெரிவித்துள்ளார்.
சுட்டுரை வாயிலாக அவர் வெளியிட்டுள்ள செய்தியில், "மேற்கு வங்கத்தின் சில பகுதிகளில் மின்னல் தாக்கியதால், தமது உறவினர்களையும், நெருக்கமானவர்களையும் இழந்த அனைவருடனும், எனது எண்ணங்களால் துணை நிற்கிறேன். காயமடைந்தவர்கள் விரைவில் குணமடையட்டும்" என்று பிரதமர் கூறியுள்ளார்.
பிரதமர் தேசிய நிவாரண நிதியிலிருந்து, மின்னல் தாக்குதலால் உயிர் இழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000 அளிப்பதற்கு பிரதமர் ஒப்புதல் அளித்துள்ளார்.
நீர்வளத் துறை அமைச்சகம்
முக்கிய இந்தியப் பயிர்களுக்கு நீர் பயன்பாடு குறித்த நபார்டு நூலை நிதின் கட்கரி வெளியிட்டார்
மத்திய நீர்வளத்துறை நதி மேம்பாடு மற்றும் கங்கை புத்துயிரூட்டல், கப்பல்துறை, சாலைப்போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரி, நபார்டு பிரசுரித்துள்ள முக்கிய இந்திய பயிர்களுக்கான நீர் பயன்பாடு குறித்த நூலை புதுதில்லியில் இன்று வெளியிட்டார்.
நிகழ்ச்சியில் பங்கேற்றவர்களிடையே உரையாற்றிய திரு.கட்கரி, நமது நாட்டில் தண்ணீர் பற்றாக்குறை இல்லை என்று தெரிவித்தார். ஆனால், நீர் ஆதார மேலாண்மை மற்றும் திட்டமிடுதலை மேம்படுத்த வேண்டியது அவசியமாகும் என்று அவர் கூறினார். சிறந்த நீர் ஆதார மேலாண்மைக்கான புதுமையான வழிமுறைகள் குறித்து நமது அமைச்சகமும், மத்திய அரசும் ஆலோசித்து வருகிறது என்று அவர் கூறினார். தூத்துக்குடி, பாரதீப், கண்ட்லா ஆகிய மூன்று இடங்களில் கடல் நீரை உப்பு நீக்கி பாசனத்துக்கும், இதரப் பணிகளுக்கும் பயன்படுத்துவது குறித்து உத்தேசிக்கப்பட்டுள்ளதாகவும் அமைச்சர் தெரிவித்தார்.
மேலும் விவரங்களுக்கு www.pib.nic.in என்ற வலை தளத்தைப் பார்க்கவும்.